PATVIRTINTA    
Kauno rajono savivaldybės administracijos    
direktoriaus 2024-05-   įsakymu Nr. ĮS-

**PRIVALOMŲ  RAŠYTINIŲ PRITARIMŲ PROJEKTUI IŠDAVIMO KAUNO RAJONO SAVIVALDYBĖS ADMINISTRACIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Privalomų rašytinių pritarimų projektui Kauno rajono savivaldybės administracijoje (toliau – Savivaldybė) tvarkos aprašas (toliau – Aprašas) reglamentuoja fizinių ir juridinių asmenų, turinčių teisę būti statytoju (toliau – Statytojas)  pateiktų  prašymų  Savivaldybei dėl rašytinių pritarimų statinio projektui iki prašymo išduoti statybą leidžiantį dokumentą (kai statybą leidžiantis dokumentas privalomas) arba kito statinio ar įrenginio projektui (kai statybą leidžiantis dokumentas neprivalomas) (toliau – Prašymas) pateikimo nagrinėjimą bei rašytinių pritarimų išdavimą.
2. Prašymas gauti  Savivaldybės rašytinį pritarimą statinio projektui (iki prašymo išduoti statybą leidžiantį dokumentą pateikimo, kai statybą leidžiantis dokumentas privalomas) arba kito statinio ar įrenginio (elektros, ryšių,  buitinių ir lietaus nuotekų, dujų, šilumos, vandens ir nuotekų tinklų, gatvių apšvietimo) projektui (kai statybą leidžiantis dokumentas neprivalomas) teikiamas:

2.1. kai statinio ar kitame projekte suprojektuoti statiniai ir/ar įrenginiai patenka į Savivaldybės gatvių (kelių),  melioracijos statinių,  ir kitų pastatų/statinių apsaugos zonas;

2.2. kai statinio ar kitame projekte suprojektuoti statiniai ir / ar įrenginiai numatomi statyti mažesniais nei nurodyti norminiai atstumais iki pastatų/statinių, įvardytų Aprašo 2.1 papunktyje  bei kitų Savivaldybei priklausančių statinių ir pastatų;

2.3. kai reikalingas valstybinės žemės patikėtinio sutikimas.

1. Apraše vartojamos sąvokos ir sutrumpinimai atitinka sąvokas, nurodytas Lietuvos Respublikos statybos įstatyme (toliau – Statybos įstatymas) ir Statybos techniniame reglamente, patvirtintame Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“.

**II SKYRIUS**

**PRAŠYMŲ PATEIKIMAS IR NAGRINĖJIMAS**

1. Norint gauti rašytinį pritarimą statinio projektui (iki prašymo išduoti statybą leidžiantį dokumentą pateikimo, kai statybą leidžiantis dokumentas privalomas) arba kito statinio ar įrenginio (elektros, ryšių,  buitinių ir lietaus nuotekų, dujų, šilumos, vandens ir nuotekų tinklų, gatvių apšvietimo) projektui (kai statybą leidžiantis dokumentas neprivalomas), Statytojas teikia Savivaldybei prašymą el. paštu info@krs.lt arba pristato į Savivaldybės administraciją adresu Savanorių pr. 371, Kaunas. Teikiant prašymą pateikiamas:

4.1. išsamiai užpildytas nustatytos formos prašymas (priedas);

4.2. įgaliojimas (jei prašymą teikia ne pats Statytojas, o jo įgaliotas asmuo);

4.3. žemės sklypo nuosavybės dokumentai (Nekilnojamojo turto registro išrašas);

4.4. projektinė dokumentacija, reikalinga projekto išsamiam įvertinimui ir tikrinimui (inžinerinių tinklų suvestinis planas,  skersiniai ir išilginiai profiliai, dangų planas);

4.5. inžinerinių tinklų ir susisiekimo komunikacijų savininko (valdytojo) ar naudotojo išduotos prisijungimo sąlygos;

4.6. kita reikalinga dokumentacija.

1. Savivaldybės administracijos direktorius ar jo įgalioti ir / arba kurių funkcijoms priskirtas projektų tikrinimo funkcija darbuotojai priimdami, nagrinėdami prašymus, vadovaujasi Statybos įstatymu, statybos techniniais reglamentais, Lietuvos Respublikos specialiųjų žemės naudojimo sąlygų įstatymu, Lietuvos Respublikos melioracijos įstatymu, melioracijos techniniais reglamentais, Lietuvos Respublikos kelių įstatymu, Savivaldybės tarybos sprendimais, Savivaldybės mero potvarkiais, Savivaldybės administracijos direktoriaus įsakymais, šiuo Aprašu ir kitais teisės aktais, reglamentuojančiais statybą.
2. Prašymus, pateiktus Savivaldybės administracijai ir projektinę dokumentaciją nagrinėja Kelių ir transporto, Žemės ūkio ir kaimo plėtros, jei reikalinga ir kitų skyrių (toliau – skyrių) specialistai, kurie atsako už priimtų sprendimų teisingumą.
3. Savivaldybės administracijos skyrių vedėjai užtikrina, kad prašymus nagrinėjantys, projektinę dokumentaciją tikrinantys darbuotojai nepažeistų teisės aktuose numatytų prašymų priėmimo, nagrinėjimo, projektinės dokumentacijos tikrinimo  ir pritarimų išdavimo tvarkos ir terminų.
4. Gauti Prašymai:
   1. registruojami vadovaujantis Kauno rajono savivaldybės dokumentų valdymo tvarkos aprašo, patvirtinto Savivaldybės administracijos direktoriaus įsakymu, nuostatomis.
   2. nagrinėjami kiekvienam  skyriaus vedėjui arba jo priskirtam atsakingam specialistui teikiant komentarus Dokumentų valdymo sistemos, gauto dokumento registracijos kortelėje, veiklos žurnale;
   3. bendrą atsakymą į pateiktą Prašymą, parengia rezoliucijoje nurodytas pagrindinis užduoties vykdytojas:
      1. pritarus Prašyme pateiktiems sprendiniams, Statytojui pateikiamas Administracijos direktoriaus ar jo įgalioto asmens /-ų antspaudu/-ais patvirtintas/-i sprendinys/-iai. Suderinti sprendiniai registruojami atskirame Dokumentų valdymo sistemos registre;
      2. nepritarus Prašyme pateiktiems sprendiniams, parengiamas ir Statytojui pateikiamas, Administracijos direktoriaus arba jo įgalioto skyriaus vedėjo vardu pasirašytas atsakymas, aiškiai įvardinant kokiems konkretiems sprendiniams ir dėl kokių priežasčių yra nepritariama.
5. Komentarų teikimo veiklos žurnale terminas – 10 d. d. Atsakingam specialistui nepateikus komentaro Dokumentų valdymo sistemos, gauto dokumento registracijos kortelėje, veiklos žurnale per nustatytą terminą, laikoma, kad sprendiniams pritariama ir pagrindinis užduoties vykdytojas parengia bendrą atsakymą.
6. Prašymo nagrinėjimo terminas ar jo pratęsimas nustatomas vadovaujantis Lietuvos Respublikos viešojo administravimo įstatymu, kitų Lietuvos Respublikos teisės aktų nustatyta tvarka. Rezoliucija turi būti įvykdyta (parengtas atsakymas, atlikta administracinė procedūra) nustatyta tvarka ir terminais (ne ilgiau kaip per 20 darbo dienų).

**III SKYRIUS**

**BAIGIAMOSIOS NUOSTATOS**

1. Aprašas gali būti keičiamas ar naikinamas Savivaldybės administracijos direktoriaus įsakymu.
2. Savivaldybės administracijos priimti sprendimai gali būti skundžiami teisės aktų nustatyta tvarka.

–––––––––––––––––––––––––––––––

Privalomų rašytinių pritarimų projektui

Kauno rajono savivaldybės administracijoje

tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo vardas, pavardė) (pildoma didžiosiomis raidėmis)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktiniai duomenys susisiekti (tel. Nr. / el. paštas)

Kauno rajono savivaldybės administracijai

**PRAŠYMAS**

20\_\_\_\_ m. \_\_\_\_\_\_\_\_\_\_\_\_\_\_ mėn. \_\_\_\_\_ d.

Kaunas

 Prašau pritarti *(nurodyti projekto pavadinimą)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kuriuo projektuojamas *(nurodyti statinį ir/ar įrenginį)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pritarimas reikalingas, nes *(pasirinkti tinkamą)*:

□ projekte suprojektuoti statiniai ir /ar įrenginiai patenka į Savivaldybės

□ gatvių (kelių), □ melioracijos statinių, □ kitų pastatų/statinių apsaugos zonas;

□ projekte suprojektuoti statiniai ir /ar įrenginiai numatomi statyti mažesniais nei nurodyti norminiais atstumais iki pastatų/ statinių, Savivaldybės

□ gatvių (kelių),  □ melioracijos statinių,  □ kitų Savivaldybei priklausančių statinių ir pastatų;

□ reikalingas valstybinės žemės patikėtinio sutikimas

□ kita *(pagrįsti)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Pridedami dokumentai:**

□ įgaliojimas (jei prašymą teikia ne pats Statytojas, o jo įgaliotas asmuo);

□ žemės sklypo nuosavybės dokumentai;

□ projektinė dokumentacija reikalinga projekto įvertinimui ir tikrinimui;

□ valdytojų/tiekėjų išduotos prisijungimo/techninės sąlygos;

□ kiti dokumentai, kurie, Statytojo nuomone, gali turėti reikšmės Prašymo nagrinėjimui *(nurodyti)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašymą pateikė: \_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                                                                                    (vardas, pavardė)

––––––––––––––––––––––––––––––––––––––––